**ИДЕЕН ПРОЕКТ НА ДИСЕРТАЦИЯ**

**Програма**: Организация и управление на производството

**Работно заглавие:** Изследване и усъвършенстване на технологичния трансфер за малки и средни предприятия

**Обосновка на проблема:** Съществува научен спор по проблема за наименованието „трансфер на технологии“ или „технологичен трансфер“. По подобни теми могат да се напишат много дисертационни трудове, но в случая се счита, че технологичният трансфер от изследователски институти, научни центрове и университети към малки и средни предприятия, предприемачи и новостартиращи предприятия е важна предпоставка за развитието на съществуващи организации и/или успешното създаване на нови стопански единици. Той е основен елемент на взаимодействието между източници на идеи, знания, умения, технологии за производство, които е необходимо да се анализират, но и в същото време да се определят потенциални реализатори в практиката. В този смисъл е важно, от научна и практическа гледна точка, да се изследват релациите, посочени по-горе. Нещо повече, може да се твърди, че дисертационен труд по този проблем е актуален, свързан с „бизнес екосистеми“, и е необходимо условие за предприемаческа активност, но в същото време обектът на изследване трябва да се вижда през призмата на организацията и управлението на производството. Резултатите от подобна разработка и приложимостта й в практиката, са свързани с основната теза на дисертационния труд, че чрез технологичен трансфер могат да се подобрят ефикасността и ефективността на производствения процес в малки и средни предприятия.

**Форма на обучение**: **редовна**

**Ръководители**: доц. д-р Александър Петков, доц. д-р Антон Недялков